Parnaíba

Parnaíba on joki Koillis-Brasiliassa, Piauín ja Maranhãon osavaltioiden rajalla. Sen lähteet ovat Serra da Tabatingalla mistä se virtaa koilliseen 1 700 kilometriä ennen kuin laskee Atlantin valtamereen.

Joen keski- ja yläjuoksulla on monia vesiputouksia, mutta sillä voi liikkua matalan syväyksen aluksilla mereltä Rio Canindén yhtymäkohtaan asti. Tärkeitä jokisatamia ovat Piauín suuret kaupungit Teresina, Floriano ja Parnaíba.

Joen 2 700 neliökilometrin laajuinen suistoalue on saarten, laguunien ja hiekkadyynien muodostama sokkelo, jossa kasvaa mangrovemetsiä. Siellä elää lintuja, käärmeitä, iguaaneja, apinoita ja kaimaaneja. Yli puolet suistosta kuuluu Maranhãoon, mutta matkailijat kulkevat yleensä Piauín puolelta.

 Lähteet 

Luokka:Brasilian joet
Luokka:Maranhão
Luokka:Piauí